**Rámcová dohoda**

uzatvorená podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade s § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „dohoda“)

**Čl. I**

**Účastníci dohody**

**Objednávateľ:**  **Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Okresného súdu Bratislava I, oddiel: Sa, vložka č. 3602/B

Zastúpený: Ing. Richard Strapko, predseda predstavenstva

Ing. Ľubomír Kováčik, člen predstavenstva

Osoby oprávnené rokovať

* vo veciach dohody: Ing. Igor Chachaľák, vedúci odboru technického zabezpečenia,

[igor.chachalak@vszp.sk](mailto:igor.chachalak@vszp.sk)

* vo veciach technických: Bc. Martin Rákoczi, [martin.rakoczi@vszp.sk](mailto:martin.rakoczi@vszp.sk), 0910 864 234

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

(ďalej len “objednávateľ”)

a

**Dodávateľ:**

Sídlo:

Zapísaný v Obchodnom registri Okresného súdu .................., oddiel: ............, vložka č............

*(resp. Zapísaný v Živnostenskom registri Okresného úradu .................. pod č................)*

Zastúpený:

Osoby oprávnené rokovať

* vo veciach dohody: *(meno, priezvisko, e-mail:.............., tel. č.............)*
* vo veciach technických: *(meno, priezvisko, e- mail:................, tel. č..........)*

IČO:

DIČ:

IČ DPH:

Bankové spojenie:

IBAN:

(ďalej len “dodávateľ”)

(objednávateľ a dodávateľ spolu ďalej ako „účastníci dohody“)

uzatvárajú túto dohodu ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet dohody**

Dodávateľ sa zaväzuje dodávať objednávateľovi na vlastnú zodpovednosť a za podmienok dohodnutých v tejto dohode tovar – nové, nepoužité, originálne, nie protektorované pneumatiky s dezénom s kombináciou viacero lamiel v rôznych uhloch, schválené na prevádzku v krajinách Európskej únie (ďalej len „EÚ“), vyrobené v EÚ, vybavené homologizovaným štítkom EÚ, vrátane súvisiacich dokladov (ďalej len „tovar“). Súčasťou predmetu zmluvy je zároveň zabezpečenie služby uskladnenia sezónnych pneumatík a pneuservisných úkonov pre kategóriu vozidiel M1, v predpokladanom rozsahu podľa prílohy č. 1 tejto dohody – Špecifikácia predmetu dohody. Zoznam motorových vozidiel objednávateľa je uvedený v prílohe č. 2 tejto dohody – Zoznam motorových vozidiel.

Objednávateľ sa zaväzuje uhrádzať za tovar a poskytnuté služby dohodnutú cenu vo výške a spôsobom tak, ako je to špecifikované v čl. IV dohody.

**Čl. III**

**Spôsob plnenia dohody**

1. Dodávateľ bude dodávať tovar a zabezpečovať poskytovanie súvisiacich služieb objednávateľovi počas platnosti dohody na základe objednávok podľa skutočných potrieb objednávateľa, ktorý má právo určiť druh a presné množstvo tovaru a rozsah služieb pri jednotlivej objednávke. Objednávateľ nie je povinný kúpiť od dodávateľa celé množstvo tovaru, resp. vyčerpať v plnom rozsahu služby, uvedené v prílohe č. 1 dohody, a je len na rozhodnutí a potrebách objednávateľa, koľko a aký tovar od dodávateľa kúpi, resp. aké služby a v akom rozsahu využije.
2. Tovar bude dodávaný na základe objednávky objednávateľa, pričom miestom dodania bude pneuservis, zabezpečený dodávateľom, v ktorom budú poskytované aj pneuservisné služby v nasledovnom rozsahu:

* demontáž/montáž pneumatiky z/na disk,
* demontáž/montáž kolesa z osi (náboja) vozidla,
* oprava pneumatiky s/bez vulkanizácie,
* hustenie priemyselným vzduchom alebo dusíkom,
* vyváženie,
* sezónne skladovanie,
* odber a likvidácia starej pneumatiky v súlade s ustanovením § 69 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov,
* vykonanie kontroly geometrie vozidla – bezodplatne pri každom sezónnom prezutí,
* nastavenie geometrie vozidla.

1. Objednávka bude doručená dodávateľovi elektronickou formou na e-mailovú adresu osoby, oprávnenej rokovať za dodávateľa vo veciach technických*,* pričom dodávateľ sa zaväzuje potvrdiť objednávku najneskôr nasledujúci pracovný deň po jej doručení. V objednávke je objednávateľ povinný uviesť nasledovné minimálne údaje:
2. typ pneumatiky,
3. počet kusov pneumatík,
4. počet kusov diskov (ráfikov) s uvedením veľkosti a typu (ak je potrebné),
5. EČV vozidla, na ktorom bude realizovaný pneuservisný úkon,
6. popis a rozsah požadovaného servisného úkonu,
7. stav najazdených km.
8. Dodávateľ bude zabezpečovať dodanie tovaru vo svojom mene a na svoje náklady, zodpovedá za to, že dodaný tovar nebude v rozpore s technickými normami a všeobecne záväznými právnymi predpismi platnými v Slovenskej republike a touto dohodou, že ho dodá v bezchybnom stave, v sortimente, množstve a lehote podľa tejto dohody. Rok výroby (DOT) dodávaných nových pneumatík nemôže byť starší ako 18 mesiacov, pričom splnenie tejto podmienky bude posudzované ku dňu dodania tovaru. Pneumatiky musia spĺňať podmienky bezpečnej prevádzky na pozemných komunikáciách a homologizácie v zmysle príslušných smerníc EHK/OSN.
9. V prípade požiadavky objednávateľa na zmenu používanej pneumatiky bude táto zmena riešená písomným dodatkom k tejto dohode, pričom je možná len za podmienky dodávania pneumatiky rovnakej alebo vyššej kvality za cenu rovnakú, za akú bola dodávaná pôvodná pneumatika.
10. Lehota dodania tovaru je účastníkmi dohody dohodnutá do 21 kalendárnych dní odo dňa doručenia objednávky dodávateľovi. Povinnosť dodať pneumatiky splní dodávateľ dodaním do miesta plnenia, uvedeného v objednávke objednávateľa, a to pneuservisu, v ktorom bude dodávateľ priamo alebo prostredníctvom subdodávateľa poskytovať služby, požadované objednávateľom počas celej doby platnosti dohody. Zoznam pneuservisov – miest dodania pneumatík prislúchajúcich k jednotlivým pracoviskám objednávateľa, v ktorých budú zároveň zabezpečené služby podľa tejto dohody, je uvedený v prílohe č. 3 tejto dohody – Pracoviská VšZP a zoznam pneuservisov ***(doplní dodávateľ)***, pričom vzdialenosť pneuservisu od príslušného pracoviska objednávateľa podľa prílohy č. 3 nemôže byť väčšia ako 25 km. V prípade poskytovania pneuservisných služieb prostredníctvom subdodávateľov je dodávateľ povinný uviesť týchto subdodávateľov aj v prílohe č. 6 tejto zmluvy – Zoznam subdodávateľov.
11. V prípade zmeny, týkajúcej sa pracovísk objednávateľa, uvedených v prílohe č. 3 tejto dohody, resp. v prípade vzniku alebo zrušenia pracoviska objednávateľa, je objednávateľ povinný o tejto skutočnosti informovať dodávateľa bez zbytočného odkladu, a to najneskôr do 3 pracovných dní odo dňa vzniku takejto skutočnosti v elektronickej forme na e-mailovú adresu osoby oprávnenej rokovať vo veciach technických dodávateľa, pričom nie je potrebné uzatvárať o tejto skutočnosti dodatok k dohode.
12. V prípade zmeny pneuservisu, uvedeného v prílohe č. 3 tejto dohody, je dodávateľ povinný o tejto skutočnosti informovať objednávateľa bez zbytočného odkladu, a to najneskôr do 3 pracovných dní odo dňa vzniku takejto skutočnosti v elektronickej forme na e-mailovú adresu osoby oprávnenej rokovať vo veciach technických objednávateľa, pričom nie je potrebné uzatvárať o tejto skutočnosti dodatok k dohode, pokiaľ nie sú pneuservisné služby zabezpečované subdodávateľským spôsobom. V prípade zmeny subdodávateľa platí ustanovenie čl. IX bod 2 tejto rámcovej dohody. Uvedená zmena je však možná len za splnenia podmienky, že nový pneuservis, nahrádzajúci pôvodný pneuservis bude spĺňať podmienku maximálnej vzdialenosti od príslušného pracoviska kupujúceho, ako aj technické predpoklady, nevyhnutné pre riadne poskytovanie služieb, uvedených v bode 2 tohto článku dohody.
13. Dodávateľ dodá tovar v obale, na ktorom bude vyznačený typ výrobku, jeho názov a štandardné údaje, zabezpečí jeho naloženie, prepravu, dodanie do stanoveného miesta plnenia a zloženie v mieste plnenia. O čase dodania tovaru je dodávateľ povinný objednávateľa informovať minimálne tri pracovné dni vopred, pričom zároveň bude stanovený termín pristavenia motorového vozidla objednávateľa do miesta dodania za účelom montáže pneumatík. Dodávateľ sa zaväzuje vykonať služby podľa tejto zmluvy najneskôr do 1 hodiny od pristavenia vozidla.
14. Prevzatie tovaru a poskytnutých služieb vykoná osobne zodpovedný zamestnanec objednávateľa, ktorý podľa objednávky skontroluje úplnosť plnenia a potvrdí jeho prevzatie na dodacom liste predloženom dodávateľomsúčasne s dodaným tovarom, resp. na zákazkovom liste pneuservisu, ktorý bude dokladom o realizovaných pneuservisných úkonoch. Dodávateľ sa zaväzuje predložiť pri dodaní tovaru dodací list vo dvoch vyhotoveniach, klasifikačný štítok alebo nálepku, záručný list.
15. Zodpovedný zamestnanec objednávateľa tovar alebo vykonané pneuservisné úkony neprevezme, ak nezodpovedajú objednávke alebo je tovar viditeľne poškodený.
16. Zoznam zodpovedných zamestnancov objednávateľa za jednotlivé pracoviská objednávateľa odovzdá objednávateľ dodávateľovi bez zbytočného odkladu po nadobudnutí účinnosti tejto dohody. Každú zmenu zodpovedného zamestnanca oznámi osoba oprávnená konať vo veciach technických za objednávateľa osobe oprávnenej konať vo veciach technických za dodávateľa najneskôr do 7 pracovných dní odo dňa vzniku zmeny e-mailom alebo telefonicky, pričom nie je potrebné uzatvárať o tejto skutočnosti dodatok k dohode.
17. Poskytovanie služby skladovania pneumatík a sezónneho prezutia motorových vozidiel bude realizované na základe objednávky objednávateľa, vystavenej hromadne pre všetky motorové vozidlá objednávateľa. Termín pristavenia jednotlivých motorových vozidiel objednávateľa bude dohodnutý so zodpovednými zamestnancami objednávateľa za jednotlivé pracoviská, pričom platí ustanovenie bodu 9 posledná veta. Zodpovedný zamestnanec objednávateľa potvrdí prezutie motorového vozidla na zákazkovom liste pneuservisu a odovzdanie pneumatík na uskladnenie potvrdia zástupcovia obidvoch účastníkov dohody na skladovom liste, ktorý tvorí prílohu č. 5 tejto dohody. Súčasťou každého sezónneho prezutia bude bezodplatné zmeranie geometrie vozidla, pričom v prípade nutnosti servisného zásahu nastavenia geometrie bude fakturovaná cena podľa prílohy č. 4 tejto dohody. Na sezónne uskladnenie pneumatík sa primerane vzťahujú ustanovenia § 527 a nasl. Obchodného zákonníka.

**Čl. IV**

**Cena a platobné podmienky**

Účastníci dohody sa dohodli na cene predmetu dohody v súlade so zákonom č. 18/1996 Z. z. o cenách v znení neskorších predpisov ako na jednotkovej cene jednotlivých položiek tovaru a poskytovaných služieb, špecifikovanej v prílohe č. 4 tejto dohody – Cenová špecifikácia.

DPH k cene tovaru a služieb, poskytovaných v súlade s podmienkami tejto dohody, bude fakturovaná dodávateľom vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny sadzby DPH sa nevyžaduje úprava formou dodatku k tejto dohode, ale dodávateľ bude automaticky účtovať sadzbu DPH platnú v čase poskytnutia zdaniteľného plnenia.

Cena predmetu dohody podľa tohto článku dohody je konečná a je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady dodávateľa, spojené s plnením predmetu dohody, vrátane všetkých nákladov, spojených s dodaním tovaru do jednotlivých miest plnenia a v prípade sezónneho prezutia pneumatík aj nákladov na vykonanie merania geometrie vozidla v zmysle čl. III bod 13 dohody.

Celková cena za plnenie predmetu tejto dohody nemôže počas platnosti dohody presiahnuť sumu: Cena bez DPH .......................... eur

Sadzba DPH vo výške .....%

Výška DPH ........ eur

Cena vrátane DPH ...... eur (slovom .............................eur),

pričom celkovou cenou sa rozumie sumár všetkých peňažných plnení, ktoré budú uhradené objednávateľom dodávateľovi na základe objednávok a následne faktúr, vyhotovených v súlade s touto dohodou. Objednávateľ pritom nie je povinný vyčerpať celý finančný objem uvedený v tomto ustanovení dohody.

V prípade, že dodávateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľ DPH.

Objednávateľ sa zaväzuje uhrádzať dodávateľovi dohodnutú cenu predmetu dohody na základe faktúr, ktoré je dodávateľ oprávnený vystaviť až po riadnom dodaní tovaru na základe objednávky objednávateľa, pričom dokladom bude dodací list, potvrdený zodpovedným zamestnancom objednávateľa, resp. po riadnom vykonaní požadovaných pneuservisných úkonov na základe objednávky objednávateľa, čoho dokladom bude potvrdený zákazkový list alebo po prevzatí pneumatík na sezónne uskladnenie, čoho dokladom bude potvrdený skladový list.

Dodávateľ je povinný vystaviť faktúru najneskôr do piateho pracovného dňa mesiaca, nasledujúceho po dni dodania plnenia predmetu tejto dohody. Lehota splatnosti faktúr je 30 kalendárnych dní odo dňa ich preukázateľného doručenia objednávateľovi.

Faktúra, vystavená dodávateľom, musí byť vyhotovená v súlade s ustanoveniami príslušných všeobecne záväzných právnych predpisov a touto dohodou. V opačnom prípade je objednávateľ oprávnený vrátiť faktúru dodávateľovi na opravu, pričom prestane plynúť lehota splatnosti faktúry podľa bodu 6 tohto článku dohody a nová lehota začne plynúť dňom preukázateľného doručenia opravenej faktúry objednávateľovi.

Objednávateľ je v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov povinný prijať a spracúvať zaručené elektronické faktúry.

V prípade, ak sa po uzatvorení tejto dohody preukáže, že na relevantnom trhu existuje nižšia cena (ďalej tiež ako „nižšia cena“) za rovnaký alebo porovnateľný tovar a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšiu cenou a cenou podľa tejto dohody je viac ako 5% v neprospech ceny podľa tejto dohody, zaväzuje sa dodávateľ poskytnúť objednávateľovi pre takého plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou. V prípade, že dodávateľ odmietne poskytnutie dodatočnej zľavy, alebo dodávateľom poskytnutá dodatočná zľava nebude vo výške rozdielu medzi cenou podľa tejto dohody a nižšou cenou, sú obidvaja účastníci dohody oprávnení odstúpiť od rámcovej dohody.

**Čl. V**

**Zodpovednosť za vady tovaru**

1. Dodávateľ zodpovedá za to, že tovar bude dodaný v akosti a vyhotovení, ktoré sa hodí na účel, stanovený touto dohodou, riadne zabalený a vybavený na prepravu, a že bude mať v čase odovzdania a prevzatia vlastnosti, stanovené príslušnými všeobecne záväznými právnymi predpismi a touto dohodou.
2. V prípade, že tovar bude dodaný s vadami, aj keď sa vada stane zjavnou po prechode nebezpečenstva škody na tovare, objednávateľ je oprávnený uplatniť si nároky z vád tovaru v zmysle § 436 až § 441 Obchodného zákonníka v platnom znení.
3. Záručná lehota na dodaný tovar je 24 mesiacov a začína plynúť dňom jeho prevzatia zodpovedným zamestnancom objednávateľa (jeho podpisom na dodacom liste). V prípade oprávnenej reklamácie sa záručná lehota predlžuje o čas, počas ktorého bola vada odstraňovaná.
4. Za vady, ktoré vznikli alebo vyšli najavo v záručnej lehote, nezodpovedá dodávateľ iba vtedy, ak boli preukázateľne spôsobené nesprávnym používaním tovaru alebo nevhodnými prevádzkovými podmienkami, ktoré dodávateľ nezapríčinil.
5. V prípade preukázateľne neodstrániteľnej vady tovaru sa dodávateľ zaväzuje dodať objednávateľovi náhradný tovar zodpovedajúcej kvality.

**Čl. VI**

**Vlastnícke právo a nebezpečenstvo škody na tovare**

* 1. Vlastnícke právo k tovaru dodanému podľa podmienok, dohodnutých v tejto dohode, prechádza na objednávateľa odovzdaním tovaru dodávateľom a prevzatím tovaru objednávateľom v súlade s čl. III bod 10 dohody.
  2. Nebezpečenstvo škody na tovare prechádza na objednávateľa dňom odovzdania tovaru dodávateľom a prevzatia tovaru zodpovedným zamestnancom objednávateľa (jeho podpisom na dodacom liste) v konkrétnom mieste plnenia v súlade s čl. III bod 10 dohody.

**Čl. VII**

**Sankcie a náhrada škody**

1. V prípade omeškania dodávateľa s dodávkou tovaru v lehote dohodnutej v čl. III bod 6 tejto dohody je objednávateľ oprávnený požadovať od dodávateľa zaplatenie úroku z omeškania vo výške 0,5 % z celkovej ceny nedodaného tovaru za každý, aj začatý deň omeškania, t.j. v prípade, ak je dodávateľ platiteľom DPH, z celkovej ceny nedodaného tovaru vrátane DPH.
2. V prípade omeškania objednávateľa s úhradou dohodnutej ceny za plnenie predmetu dohody je dodávateľ oprávnený požadovať zaplatenie úroku z omeškania vo výške podľa ustanovení Obchodného zákonníka v platnom znení.
3. Zaplatením úroku z omeškania nie je dotknutý nárok účastníka dohody na náhradu škody v celom rozsahu, ktorá mu preukázateľne vznikne v dôsledku nesplnenia povinností druhým účastníkom dohody.
4. V prípade porušenia povinností dodávateľa pri sezónnom uskladnení pneumatík, v dôsledku ktorého vznikne preukázateľne škoda na majetku objednávateľa, je dodávateľ povinný uhradiť objednávateľovi spôsobenú škodu v celom rozsahu, a to aj formou započítania náhrady škody do sumy fakturovanej dodávateľom za plnenie tejto časti predmetu dohody, a tým pomerne znížiť sumu, uhradenú dodávateľovi.
5. Objednávateľ má právo na náhradu škody preukázateľne vzniknutej nesplnením vlastnej daňovej povinnosti dodávateľa, platiteľa DPH, v zmysle § 78 zákona č. 222/2004 Z. z o dani z pridanej hodnoty v znení neskorších predpisov (ďalej len „zákon o DPH“). Objednávateľ má zároveň právo uplatniť u dodávateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
6. Objednávateľ je oprávnený jednostranne započítať svoje pohľadávky voči dodávateľovi ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.

**Čl. VIII**

**Doba platnosti a ukončenie dohody**

1. Rámcová dohoda sa uzatvára na dobu určitú – 24 mesiacov odo dňa nadobudnutia jej účinnosti, resp. do doby vyčerpania finančného limitu, uvedeného v čl. IV bod 4 dohody.
2. Túto dohodu je možné ukončiť pred dobou, na ktorú bola dojednaná:
   1. písomnou dohodou účastníkov dohody,
   2. písomnou výpoveďou objednávateľa,
   3. odstúpením od dohody.
3. Objednávateľ môže dohodu vypovedať kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená druhému účastníkovi dohody.
4. Odstúpiť od tejto dohody je možné v prípadoch uvedených v § 344 a nasl. Obchodného zákonníka, ako aj v súlade s čl. IV bod 9 dohody.
5. Objednávateľ je zároveň oprávnený odstúpiť od dohody v prípade:
6. porušenia povinností dodávateľa podľa čl. IX body 1, 2 a čl. X bod 4 dohody,
7. ak sa dodávateľ stane dlžníkom poistného na zdravotné poistenie voči objednávateľovi,
8. ak právnickej osobe - dodávateľovi bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.
9. Odstúpenie je účinné dňom doručenia písomnosti druhému účastníkovi dohody, alebo k inému termínu, ktorý účastník dohody v odstúpení uvedie.
10. V prípade predčasného ukončenia dohody si účastníci dohody vysporiadajú všetky, a to aj finančné záväzky, prevzaté v súlade s podmienkami tejto dohody, o čom vyhotovia písomný protokol.

**Čl. IX**

**Osobitné ustanovenia**

1. Dodávateľ je oprávnený plniť predmet dohody aj prostredníctvom subdodávateľov, ktorí musia spĺňať podmienky pre plnenie predmetu dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu dohody prostredníctvom subdodávateľov zodpovedá dodávateľ objednávateľovi tak, ako keby plnil predmet dohody sám. Objednávateľ je oprávnený od tejto dohody odstúpiť, ak zistí, že dodávateľ zabezpečuje plnenie predmetu tejto dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 6 tejto dohody.
2. V prípade, že niektorý zo subdodávateľov nie je v okamihu podpísania tejto dohody známy a vstúpi do procesu v priebehu plnenia predmetu tejto dohody, resp. sa zmení niektorý zo subdodávateľov počas plnenia tejto dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená účastníkmi dohody formou písomného dodatku k tejto dohode. O každej zmene je dodávateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto dohody. Ak dodávateľ tento záväzok nedodrží, považuje sa to za závažné porušenie zmluvných podmienok a dodávateľ je povinný zaplatiť objednávateľovi zmluvnú pokutu vo výške 20% z dohodnutej celkovej ceny podľa čl. IV bod 4 tejto dohody, t.j. v prípade, ak je dodávateľ platiteľom DPH, z celkovej ceny vrátane DPH.
3. Účastníci dohody sa dohodli, že písomnosti podľa tejto dohody sa doručujú osobne, poštou, kuriérskou službou alebo e-mailom. Každý účastník dohody je povinný písomne informovať druhého účastníka dohody o akejkoľvek zmene adresy, e-mailu, alebo kontaktných údajov.
4. Písomnosti doručované poštou a kuriérskou službou sa doručujú na adresu sídla účastníkov dohody, uvedenú v čl. I tejto dohody. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na emailovú adresu druhého účastníka dohody.
5. Na doručovanie písomností týkajúcich sa vzniku, zmeny, zániku dohody, alebo akéhokoľvek porušenia dohody, sa nepoužije e-mail.
6. Písomnosti a komunikácia medzi účastníkmi dohody, týkajúca sa tejto dohody, bude prebiehať v slovenskom jazyku, vrátane vystavovania účtovných dokladov a ich príloh.
7. Dodávateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**Čl. X**

**Osobitné protikorupčné ustanovenia**

1. Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Účastníci dohody sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohody, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody.
3. Účastníci dohody sa zaväzujú bezodkladne informovať druhého účastníka dohody, pokiaľ si budú vedomí alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý účastníkovi dohody alebo zástupcovi účastníka dohody v rozpore s týmto článkom dohody, môže účastník dohody od tejto dohody odstúpiť.

**Čl. XI**

**Záverečné ustanovenia**

1. Rozhodným právom pre túto dohodu je slovenský právny poriadok. Právne vzťahy, výslovne touto dohodou neupravené, sa spravujú príslušnými ustanoveniami Obchodného zákonníka a súvisiacich všeobecne záväzných platných právnych predpisov.
2. Meniť alebo dopĺňať túto dohodu je možné len na základe dohody obidvoch účastníkov vo forme písomného dodatku k dohode, podpísaného obidvomi účastníkmi dohody.
3. Dohoda je vyhotovená v štyroch rovnopisoch s platnosťou originálu, z ktorých dodávateľ obdrží jedno a objednávateľ tri vyhotovenia.
4. Zástupcovia účastníkov dohody vyhlasujú, že sú spôsobilí k právnym úkonom v mene účastníkov dohody podľa osobitných predpisov, podmienkam dohody porozumeli a pristupujú k nim slobodne a vážne bez pocitu tiesne alebo inak nevýhodných podmienok.
5. Účastníci dohody sa dohodli, že akékoľvek spory a nároky, vyplývajúce z tejto zmluvy alebo s ňou súvisiace, sa budú riešiť predovšetkým rokovaním a dohodou účastníkov v dobrej viere a s dobrým úmyslom. V prípade, že sa týmto spôsobom nepodarí účastníkom dosiahnuť dohodu, obrátia sa s návrhom na vyriešenie na príslušný súd.
6. Táto dohoda nadobúda platnosť dňom jej podpisu oprávnenými zástupcami obidvoch účastníkov a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
7. Neoddeliteľnou súčasťou tejto dohody sú prílohy:

Špecifikácia predmetu dohody,

Zoznam motorových vozidiel,

Pracoviská VšZP a zoznam pneuservisov,

Cenová špecifikácia,

Skladový list,

Zoznam subdodávateľov.

Za objednávateľa: Za dodávateľa:

V Bratislave, dňa............... V ................., dňa..............

............................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

...............................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

Príloha č. 6

**Zoznam subdodávateľov**

Obchodné meno: .......................................

Adresa sídla: ..............................................

I. \*Zabezpečenie predmetu zákazky „**Dodávka pneumatík pre osobné automobily, pneuservisné služby a sezónne uskladnenie pneumatík“**, vyhlásenej podľa zákona o verejnom obstarávaní, vo veci ktorej je uzatvorená **Rámcová dohoda,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu dohody nebudeme plniť prostredníctvom subdodávateľov.

.............................

V ..........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.